open-index/open-wikipedia-markdown huggingface dataset:
Мужчынская зборная Ўкраіны па баскетболе

**Мужчынская зборная Ўкраіны па баскетболе** — нацыянальная каманда, якая прадстаўляе Ўкраіну на міжнародных баскетбольных турнірах. Кіруецца фэдэрацыяй баскетболу Ўкраіны.

## Гісторыя
Да здабыцьця незалежнасьці Ўкраіны ад СССР у 1991 годзе ўкраінскія гульцы прыцягваліся да выступаў за зборную СССР падчас міжнародных спаборніцтваў.

Украіна дэбютавала на чэмпіянаце Эўропы 1997 году. Першы матч каманды на турніры быў адзначаны буйной паразай ад зборнай Гішпаніі зь лікам 54:82. Маючы менш чым 24 гадзіны на аднаўленьне, зборная Ўкраіна сустрэлася з зборнай Нямеччыны ды зноў зазнала паразу, на гэты раз зь лікам 81:60. У апошнім матчы групавой стадыі ўкраінскія баскетбалісты здабылі перамогу над зборнай Харватыі зь лікам 88:95. Аднак гэтага не хапіла камандзе дзеля выхаду ў наступны этап. У выніку на дэбютным першынстве зборная Ўкраіны фінішавала на 13 месцы, перамогшы ў суцяшальным турніры зборныя Латвіі і Славеніі.

Пасьля няўдачы ў кваліфікацыі на чэмпіянат Эўропы 1999 году, а таксама ў адборачных матчах шэрагу наступных чэмпіянатаў кантынэнту, зборная здолела аддабрацца на чэмпіянат Эўропы 2013 году. Першы тры гульні на турніры скончыліся перамогамі ўкраінскіх спартоўцаў над зборнымі Бэльгіі, Ізраілю і Нямеччыны. У наступнай чацьвертай сустрэчы каманда супрацьстаяла фаварыту турніру зборнай Францыі, дзе білася да сканчэньня матчу і прайграла зь мінімальнай розьніцай у ліку 71:77. У апошнім матчы папярэдняга этапу зборная перагуляла зборнай Вялікабрытаніі зь лікам 68:87 ды выйшла ў другі групавы этап. Пасьля разгрому ад зборнай Латвіі і сэнсацыйнай перамогі ў матчы з зборнай Сэрбіі, зборная Ўкраіны саступілі зборнай Летувы. Тым ня менш, гэтага хапіла, каб прабіцца ў 1/4 фіналу, дзе баскетбалісты саступілі зборнай Харватыі. У выніку зборная фінішавала на 6-м месцы.

Пасьля ўдала выступу ў Эўропе зборная Ўкраіна атрымала права згуляць на чэмпіянаце сьвету 2014 году. На чале з былым галоўным трэнэрам з НБА Майкам Фратэла нацыянальная каманда здабыла перамогу ў сваёй дэбютнай сустрэчы на чэмпіянаце сьвету, перамогшы зборную Дамініканскай Рэспублікі зь лікам 72:62. Зборная цягам турніру здабыла яшчэ перамогу над зборнай Турэччыны, але прагуляла ў іншых чатырох матчах групавога этапу і скончыла свой шлях з улікам дадатковых паказьнікаў. Зборная Ўкраіны згуляла на чэмпіянаце Эўропы 2015 году, дзе вынік быў вельмі дрэнны. Чэмпіянаты Эўропы 2017 і 2022 гадоў былі крыху лепшымі, бо каманда здолела пераадолець першы групавы этап, але вышэй 15-га і 12-га месцаў адпаведна заняць ня здолела.

## Крыніцы

## Вонкавыя спасылкі
* Афіцыйны сайт

Украіна
Баскетбол
Катэгорыя:Украінскі баскетбол
Першая ліга чэмпіянату Славеніі па футболе 2022—2023 гадоў

**Першая ліга 2022—2023 гадоў** — 32-і розыгрыш Першай лігі, найвышэйшага футбольнага дывізіёну Славеніі, які праходзіў з 15 ліпеня 2022 году па 20 траўня 2023 году. Чэмпіёнам стала «Алімпія», якая тым самым здабыла свой трэці тытул у найвышэйшым дывізіёне.

## Клюбы
У турніры бралі ўдзел дзесяць клюбаў, зь якіх дзевяць былі найлепшымі паводле вынікаў папярэдняга сэзону (у тым ліку пераможца пераходных матчаў «Табар»), а «Горыца» прасунулася з Другой лігі, замяніўшы «Алюміні».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Горыцай», якая заняла дзявятае месца ў Першай лізе, і «Алюмініем», які заняў другое месца ў Другой лізе. Перамогу па суме дзьвюх сустрэч здабыў «Алюміні» і павысіўся ў Першую лігу, а «Горыца» адправілася ў Другую лігу.

**Першы матч**

**Матч у адказ**

## Вонкавыя спасылкі
* Афіцыйны сайт Першай лігі

Катэгорыя:Чэмпіянат Славеніі па футболе
Катэгорыя:2022 год у футболе
Катэгорыя:2023 год у футболе
Кармін (імя)

**Кармін** — мужчынскае імя і вытворнае ад яго прозьвішча.

## Паходжаньне

Кармін або Кармэн (Carmin, Karmin, Carmen, Karmen) — імя германскага паходжаньня. Іменная аснова -кар- (-кор-) (імёны ліцьвінаў Караман, Карымонт, Карыят; германскія імёны Caroman, Caromond, Cariatto) паходзіць ад гоцкага kaurus 'цяжкі, важкі' або гоцкага і бургундзкага kara 'турбота, клопат', а аснова -мін- (-мен-) (імёны ліцьвінаў Мінят, Асьміна, Гальмін; германскія імёны Miniatus, Osminna, Galmin) — ад гоцкага minan 'менаваць, памятаць, любіць', minthi 'памяць'.

У Чэхіі адзначалася імя Kormen.

Варыянты імя ў гістарычных крыніцах: *[[Лейпуны|Лепунского]] повета… Янели Корминовичъ — служба* (сьнежань 1534 году); *землю Корминишку* (1537 год); *Krystyna Karmin* (1808 год).

## Носьбіты
Карміны (Karmin) гербу ўласнага — літоўскі шляхецкі род зь Віленскага ваяводзтва.

## Крыніцы

Катэгорыя:Мужчынскія імёны
Мотвіл

**Мотвіл** (*Модвіл*, *Матавіла*) — мужчынскае імя і вытворнае ад яго прозьвішча.

## Паходжаньне

Мутвіл (Moetwil, Moeuthwil) і Вілімот (Willimot) — імёны германскага паходжаньня. Іменная аснова -мод- (-мот-, -мут-) (імёны ліцьвінаў Мотар, Вішымут, Эймут; германскія імёны Motar, Vismuot, Eimuot) паходзіць ад гоцкага moþs '(баявы) дух, лютасьць, адвага', а аснова -віл- (імёны ліцьвінаў Вільгерд, Вільгейда, Мунтвіл; германскія імёны Vilgard, Williheid, Muntwil) — ад гоцкага wilja 'воля'.

У Памор’і адзначалася прозьвішча Muthwill.

Варыянты імя ў гістарычных крыніцах: *землю… Модвиловщыну* (8 сьнежня 1522 году); *Кгабриал Мотвилович* (1528 год); *Михайло Михайловичъ Мотовило* (1567 год).

## Носьбіты
* Габрыял Мотвілавіч — рудамінскі баярын, які ўпамінаецца ў попісе войска Вялікага Княства Літоўскага 1528 году

## Глядзіце таксама
* Мут
* Віла

## Крыніцы

Катэгорыя:Мужчынскія імёны
Першая ліга чэмпіянату Славеніі па футболе 2021—2022 гадоў

**Першая ліга 2021—2022 гадоў** — 31-ы розыгрыш Першай лігі, найвышэйшага футбольнага дывізіёну Славеніі, які праходзіў з 16 ліпеня 2021 году па 21 траўня 2022 году. Чэмпіёнам стаў «Марыбор», які тым самым здабыў свой 16-ы тытул у найвышэйшым дывізіёне.

## Клюбы
У турніры бралі ўдзел дзесяць клюбаў, зь якіх дзевяць былі найлепшымі паводле вынікаў папярэдняга сэзону (у тым ліку пераможца пераходных матчаў «Копэр»), а «Радамле» прасунулася з Другой лігі, замяніўшы «Горыцу».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Табарам», які заняў дзявятае месца ў Першай лізе, і «Трыглавам», які заняў другое месца ў Другой лізе. Перамогу па суме дзьвюх сустрэч здабыў «Табар», і клюбы засталіся ў сваіх лігах.

**Першы матч**

**Матч у адказ**

## Вонкавыя спасылкі
* Афіцыйны сайт Першай лігі

Катэгорыя:Чэмпіянат Славеніі па футболе
Катэгорыя:2021 год у футболе
Катэгорыя:2022 год у футболе
Тарантова

**Тарантова** — вёска ў Беларусі, каля ракі Вулы. Уваходзіць у склад Іванскага сельсавету Чашніцкага раёну Віцебскай вобласьці.

## Назва

Турант, Торант або Тарант (Tourand, Tourant, Turant, Þorontr, Tharanth) — імя германскага паходжаньня. Іменная аснова -тор- (-тар-, -дар-) (імёны ліцьвінаў Тарут, Тарвід, Турвін; германскія імёны Tarut, Torvid, Thurwine) паходзіць ад гоцкага thaur > thoris 'волат, асілак'.

## Крыніцы

Катэгорыя:Іванскі сельсавет
Катэгорыя:Населеныя пункты Чашніцкага раёну
Крывіцкае княжаньне

**Крывіцкае княжаньне**, альбо **Полацкае княжаньне** (правадырства) — дадзяржаўнае этнапалітычнае аб’яднаньне полацкіх крывічоў, якое папярэднічала Полацкаму княству.

## Гісторыя
На V—VІІ стст. прыйшоўся пік славянскай калянізацыі сярэдняй і паўночнай Беларусі. Згодна з археалягічнымі зьвесткамі, Полацак узьнік у ІХ ст. на месцы былога банцараўскага гарадзішча як адзін з цэнтраў крывічоў. «Аповесьць мінулых гадоў» паведамляе, што крывічы, як і дрыгавічы, мелі сваё «княжаньне» і «князёў» (правадыроў), але іх імёны не згадваюцца.

У другой палове Х ст. правадырства крывічоў перарасло ў раньнефэўдальную дзяржаву — Полацкую зямлю.

## Структура княжаньня
Княжаньне складалася з галоўнага горада, у якім сядзеў князь-правадыр з дружынай, і падуладных князю тэрыторый.

## Сьпіс князёў
Пра князёў Крывіцкага княжаньня нічога не вядома ў стражытнарускіх летапісах, але ў скандынаўскіх сагах згадваюцца некалькі князеў (конунгаў).

## Літаратура

* Старажытная Беларусь: Полацкі і новагародскі перыяды / М. Ермаловіч.— Мінск: Мастацкая літаратура, 1990. — 366 с; іл.
* Дз. У. Дук. Полацкае гарадзішча. (ст. 201 у зборніку: Археалогія Беларусі. Энцыклапедыя ў двух тамах. 2 том. Мінск: «Беларуская энцыклапедыя» імя Патруся Броўкі. Полацк, 2011.

Катэгорыя:Гісторыя Полацку
Тарант

**Тарант** (*Таранд*, *Таранда*), **Турант** — мужчынскае імя і вытворнае ад яго прозьвішча.

## Паходжаньне

Туранд, Турант, Торант або Тарант (Tourand, Tourant, Turant, Þorontr, Tharanth) — імя германскага паходжаньня. Іменная аснова -тор- (-тар-, -дар-) (імёны ліцьвінаў Тарут, Тарвід, Турвін; германскія імёны Tarut, Torvid, Thurwine) паходзіць ад гоцкага thaur > thoris 'волат, асілак'.

У Прусіі бытавала прозьвішча Thurand (Thurandt).

У Папскай сэмінарыі ў Вільні да 1590 году навучаўся выхадзец з Нарвэгіі *Piotr Durand*.

У Чэхіі бытавала імя Тарант (Tarant).

Варыянты імя ў гістарычных крыніцах: *у Торонтевичох* (1440—1492 гады); *земли пустовъские под рубежомъ московъскимъ, то есть на Таранътове* (1 чэрвеня 1560 году); *Taranda* (1671—1681 гады); *Andrzej Tarantowicz* (1752 год); *Jakub Turant* (1791 год); *Antoni Tarendź* (1801 год); *Feliks Tarand* (1840 год).

## Носьбіты
На гістарычнай Полаччыне існуе вёска Тарантова.

## Крыніцы

Катэгорыя:Мужчынскія імёны
Нацыянальны чэмпіянат I Вугоршчыны па футболе 2022—2023 гадоў

**Нацыянальны чэмпіянат I 2022—2023 гадоў** — 124-ы розыгрыш найвышэйшага футбольнага дывізіёну Вугоршчыны, які праходзіў з 29 ліпеня 2022 году па 28 траўня 2023 году. Чэмпіёнам стаў «Фэрэнцвараш», які тым самым здабыў свой 34-ы тытул у найвышэйшым дывізіёне.

## Клюбы
У турніры бралі ўдзел 12 клюбаў, зь якіх дзесяць былі найлепшымі паводле вынікаў папярэдняга сэзону, а два клюбы прасунуліся з Нацыянальнага чэмпіянату II — «Вашаш» і «Кечкемэт». Гэтыя клюбы замянілі МТК і «Д’ірмат».

## Табліца


## Вынікі гульняў
### 1—22 туры

### 23—33 туры

## Вонкавыя спасылкі
* Афіцыйны сайт Вугорскай футбольнай фэдэрацыі

Катэгорыя:Чэмпіянат Вугоршчыны па футболе
Катэгорыя:2022 год у футболе
Катэгорыя:2023 год у футболе
Верхняя Галілея

**Ве́рхняя Галіле́я** (, *HaGalil Ha’Elyon*; , *Al Jaleel Al A’alaa*) — частка Галілеі, разьмешчаная на поўначы Ізраілю і поўдні Лібану. Назва вядомая з часоў Другога Храму. Ізраіль уключае Верхнюю Галілею ў сваю Паўночную акругу. Лібанскі ўрад не карыстаецца тэрмінам «Галілея» для называньня ўласнай тэрыторыі.

Рэгіён горны, з квяцістымі пэйзажамі, міжземнаморскамі лясамі і маляўнічымі пералескамі. Багата вінаграднікаў і вінаробняў. Найвышэйшы пункт — гара Мэрон вышынёй 1208 м над у. м. Найбольшае места — Цфат, старажыдоўскі цэнтар мастацтва.

## Крыніцы

Катэгорыя:Галілея
Катэгорыя:Гістарычныя вобласьці Ізраілю
Катэгорыя:Рэгіёны Лібану
Катэгорыя:Вінаробныя рэгіёны Ізраілю
Магдалена Беят

**Магдалена Агнешка Беят** (, адзілася 11 студзеня 1982 году ў месьце Варшава, ПНР) — польская палітыкіня, таварыш левых грамадаў. Пасол на польскі Сойм.

Пачала вучобу ў Гішпаніі ў местах Гранада і ў Мадрыдзе. Вучылася яна там у ВНУ. Займалася перакладамі гішпанамоўнае літаратуры на польскую мову.

У 2015 годзе Магдалена Беят стала таварышам Партыя Разам. У 2019 годзе яе выбралі ў Сойм Польшчы, дзе стала намесьнікам старшыні пасольскага клюбу СЛД. У 2022 годзе Магдалена Беят стала сустаршыней Партыя Разам, дзе быў яшчэ сустаршыня Андрыян Зандбэркг. У 2023 годже Магдалена Беят была выбраная ў Сэнат Польшчы, бо яна  ўаключылаў т. зв. Сэнацкі дагавор. У пачстку 2024 году Магдалена Беят спрабавала выбрацца на пасаду начальніка места Варшава, але прайграла. Яна мела 12,86 % галасоў. Гэта быў трэці вынік пасьля Р. Траскоўскага і Т. Бахенскага. У канцы 2024 году Магдалена Беят стала кандыдатам на выбарах прэзыдэнта Польшчы. Яе падтрымалі грамада Лявіца.

## Крыніцы

## Вонкавыя спасылкі
* Магдалена Беят на старонцы сойму Польшчы

Катэгорыя:Асобы Варшавы
Катэгорыя:Выпускнікі гішпанскіх ВНУ
Катэгорыя:Асобы Гранады
Катэгорыя:Дзеячы Партыі Разам
Катэгорыя:Польскія перакладчыкі з гішпанскай мовы
Катэгорыя:Паслы на Сойм Польшчы IX скліканьня
Катэгорыя:Паслы з выбарчай акругі Варшава
Катэгорыя:Сэнатары Сэнату Польшчы IX скліканьня
Катэгорыя:Сэнатары з Мазавецкага ваяводзтва з 2001 году
Катэгорыя:Намесьнікі Маршалка Сэнату Польшчы
Сэнатар Польшчы

**Сэнатар Польшчы ** — асоба, якая была выбраная ў заканадаўчы ўрад Польшчы. Ён мае назву Сэнат Польшчы. Могуць быць выбранымі ў Сэнат толькі грамадзяне Польшчы.

Патрабаваньні да сэнатараў у праве Польшчы:
* грамадзянства Польшчы
* праваздольнасьць
* дасягеньне ўзросту 30 гадоў

Сэнатары выбіраюцца прамым галасаваньнем. Яны выбіраюцца грамадзянамі Польшчы, якія дасягнулі ўзросту 18 гадоў. Выбары сэнатараў тайныя, прамыя. Сэнатары выбіраюцца па аднамандатных акругах, што дае магчымасьць для злучэньня палітычных сілаў Польшчы.

## Крыніцы

## Вонкавыя спасылкі
* Старонка ў сеціве Сэнату Польшчы

Катэгорыя:Сэнат Польшчы
Пасол на Сойм Польшчы

**Памол на Сойм Рэспублікі Польшча** — асоба, якая была выбраная ў заканадаўчы ўрад Польшчы. Гэты ўрад мае назву Сойм Польшчы. Выбіраюць паслоў на Сойм грамадзяне Польшчы, якія дасягнулі ўзросту 18 гадоў у прамых і тайных выбарах.

Патрабаваньні да паслоў на Сойм у праве Польшчы:
* грамадзянства Польшчы 
* дасягеньне ўзросту 21 гадоў 
* праваздольнасьць

## Глядзіце таксама
* Пасол соймавы

## Крыніцы

## Вонкавыя спасылкі
* Старонка Сойму Польшчы

Катэгорыя:Сойм Рэспублікі Польшча
Ліга 1 чэмпіянату Румыніі па футболе 2022—2023 гадоў

**Ліга 1 2022—2023 гадоў** — 105-ы розыгрыш найвышэйшага футбольнага дывізіёну Румыніі, які праходзіў з 15 ліпеня 2022 году па 28 траўня 2023 году. Чэмпіёнам упершыню ў сваёй гісторыі стаў «Фарул».

## Клюбы
У турніры бралі ўдзел 16 клюбаў, зь якіх 13 былі найлепшымі паводле вынікаў папярэдняга сэзону, а тры клюбы прасунуліся зь Лігі 2 — «Пэтролул», «Гэрманштат» і «Унівэрсытаця» з Клуж-Напокі. Гэтыя клюбы замянілі «Дынама», «Акадэміку Клінчэнь»  і «Газ Мэтан».

## Рэгулярны сэзон
### Табліца


### Вынікі гульняў

## Чэмпіёнская група

## Група на паніжэньне

### Вынікі гульняў

## Плэй-оф за Лігу канфэрэнцыяў
Звычайна ў плэй-оф дзьве найлепшыя каманды раўнду на паніжэньне гуляюць у паўфінале, а пераможца гуляе ў фінале з найлепшай камандай чэмпіёнскага раўнду, якая яшчэ не кваліфікавалася ў эўракубкі. У паўфінал трапілі «У Краёва» і «Валунтар», бо «Пэтролул» не атрымаў ліцэнзію на выступ у эўракубках.

Пераможца здабыў кваліфікацыю ў другі кваліфікацыйны раўнд Лігі канфэрэнцыяў.

**Паўфінал**

**Фінал**

## Пераходныя матчы
Па заканчэньні сэзону прайшлі пераходныя матчы, дзе УТА і «Арджэш», якія занялі адпаведна 13-е і 14-е месцы ў Лізе 1, супрацьстаялі «Дынама» і «Глорыі», якія занялі адпаведна чацьвёртае і пятае месцы ў Лізе 2. Перамогу па суме дзьвюх сустрэч здабылі УТА, які захаваў месца ў Лізе 1, і «Дынама», якое павысілася. «Арджэш» жа адправіўся ў Лігу 2.

## Вонкавыя спасылкі
* Афіцыйны сайт Прафэсійнай футбольнай лігі

Катэгорыя:Чэмпіянат Румыніі па футболе
Катэгорыя:2022 год у футболе
Катэгорыя:2023 год у футболе
Мужчынская зборная Фінляндыі па баскетболе

**Мужчынская зборная Фінляндыі па баскетболе** — нацыянальная каманда, якая прадстаўляе Фінляндыю на міжнародных баскетбольных турнірах. Кіруецца Фінскай баскетбольнай асацыяцыяй.

## Гісторыя

Фінская баскетбольная асацыяцыя паўстала ў лютым 1939 году. За некалькі месяцаў да гэтага Фінская футбольная фэдэрацыя пастанавіла ўзяць баскетбол пад сваё апекаваньне. Зборная Фінляндыі ўпершыню ўзяла ўдзел у чэмпіянаце Эўропы 1939 году. Турнір быў згуляны паводле колавай сыстэмы, у выніку фінскія баскетбалісты зазналі паразу ўва ўсіх матчах, фінішаваўшы на апошнім месцы з агульнай розніцай пунктаў 70:541.

Наступны ўдзел зборнай давялося чакаць 12 гадоў, зьявіўшыся на чэмпіянаце 1951 году ў Парыжы. Вынікі былі лепшымі за папярэднія, бо фінскія баскетбалісты здабылі дзьве перамогі і зазналі дзьве паразы. На другім этапе гульцы перамаглі ў матчах за 6-е месца. У 1952 годзе Фінляндыя ўпершыню брала ўдзел у летніх Алімпійскіх гульнях, прымаючы іх дома ў Хэльсынках. Зборная Фінляндыі зазнала паразы ўва ўсіх сваіх матчах, саступіўшы зборным СССР, Баўгарыі і Мэксыцы. Агулам зборная дзевяць разоў запар брала ўдзел у чэмпіянатах Эўропы з 1951 па 1967 гады. Апошні зь іх ладзіўся ў Фінляндыі, а каманда здолела заняць ажно 6-е месца. Цягам 1970-х і 1980-х гадоў зборная толькі раз кваліфікавалася на першынство кантынэнту.

Вяртаньне фінскіх спартоўцаў на чэмпіянат Эўропы адбылося ў 1995 годзе, аднак ужо ў першым матчы зборная Фінляндыя была разгромленая зборнай Расеі зь лікам 126:74. Агулам фіны прагулялі ўсе свае шэсьць матчаў. Наступны для краіны чэмпіянат, на які адабралася зборная, быў чэмпіянат Эўропы 2011 году. Трапленьне туды адбылося ўпершыню за 16 гадоў. Баскетбалісты згулялі там няблага, то бок заняўшы трэці радок з шасьці каманд у папярэднім групавым этапе. Зборная Фінляндыя была мацнейшая за зборную Босьніі і Герцагавіны зь лікам 92:64 і зборную Чарнагорыі зь лікам 71:65. У наступным этапе гульцы здабылі перамогу над зборнай Грузіі, але паразы ў матчах супраць зборных Расеі і Славеніі спынілі выступы фінскіх спартоўцаў. Пасьля гэтага зборная зазвычай кваліфікавалася на наступныя кантынэнтальныя турніры. У 2017 годзе зборная здолела дакрочыць да 1/8 фіналу, дзе саступіла зборнай Італіі.

На чэмпіянаце Эўропы 2022 году зборная зноў заняла другі радок у сваёй групе пасьля зборнай Сэрбіі. У матчы 1/8 фіналу супраць зборнай Харватыі выдатны выступ Лаўры Марканэна, які здабыў цягам гульні 43 пункты, дапмог зборнай трапіць у чвэрцьфінал. У ім фінскія баскетбалісты былі выбітыя зборнай Гішпаніі, фінішаваўшы на 7-м месцы ў турніры. Першынство таксама стала разьвітаньнем з капітанам Шонам Гафам і гульнёвага абаронцы Пэтэры Копанэна, паколькі яны абодва абвесьцілі аб завяршэньні кар’еры пасьля турніру. Зборная згуляла на чэмпіянаце сьвету 2023 году, які стаў другім сусьветным першынством у гісторыі краіны. На першым этапе фіны зазналі паразы ад зборных Аўстраліі, Нямеччыны і Японіі, спыніўшыся на 21-м месцы.

## Крыніцы

## Вонкавыя спасылкі
* Афіцыйны сайт

Фінляндыя
Баскетбол
Катэгорыя:Фінскі баскетбол
Эўрапейскі выбар (кааліцыя)

«**Эўрапе́йскі вы́бар**» — кааліцыя дэпутацкіх фракцыяў у Вярхоўнай Радзе Ўкраіны VII скліканьня, утвораная 27 лютага 2014 году 250 народнымі дэпутатамі фракцыяў палітычных партыяў УА «Бацькаўшчына», УА «Свабода», УДАР, групамі «Эканамічны рост» і «Сувэрэнная эўрапейская Ўкраіна».

27 лютага 2014 году кааліцыя вылучыла на пасаду прэм’ер-міністра Ўкраіны кіраўніка фракцыі УА «Бацькаўшчына» Арсеня Яцанюка і зацьвердзіла новы склад ураду.

24 ліпеня 2014 году са складу кааліцыі выйшлі фракцыі УДАР, УА «Свабода» і група «Эканамічны рост», каб стварыць юрыдычныя ўмовы для правядзеньня пазачарговых парламенцкіх выбараў. Такім чынам, кааліцыя спыніла сваё існаваньне.

## Глядзіце таксама
* Першы ўрад Арсеня Яцанюка
* Сувэрэнная эўрапейская Ўкраіна

## Крыніцы

Катэгорыя:Кааліцыі Вярхоўнай Рады Ўкраіны
Скальбія

**Эль-Скальбія** () — места ў паўночна-заходняй Сырыі, у мугафазе Хама. Ляжыць за 48 км ад Хамы. Насельніцтва — 17 313 чалавек (2004), пераважна праваслаўныя хрысьціяне.

## Геаграфія
Скальбія знаходзіцца на паўночным захадзе мугафазы Хамы, за 48 км ад ейнай сталіцы.

Падзяляецца на прадмесьці: Старое места, Сагм эль-Бэйдар, Султанія, эль-Тэль, эль-Сук, эль-Абра і Айн эль-Барада.

## Мінуўшчына
За грэцкім часам прыкладна на гэтым месцы разьмяшчалася , зьніклая ў Сярэднявеччы. Ад грэцкага паселішча меркавана паходзіць сучасная назва.

У XIX стагодзьдзі сюды ўцяклі ад асманскага перасьледу грэцкія праваслаўныя з Аўрану. Пазьней да іх далучыліся хрысьціяне з Горнага ўзьбярэжжа.

У  мясцовыя бэдуіны ўчынілі напад на Скальбію.

У 1933 року даволі вялікая вёска з 3400 жыхароў.

У незалежнай Сырыі Скальбія хутка вырасла і ў 1964 року стала цэнтрам раёну, а з гэтым і атрымала статус места. У 1965 зьявілася электрыфікацыя.

## Эканоміка
Значная частка насельніцтва займаецца сельскай гаспадаркай. Вырошчваюцца пшаніца, бавоўна, цукровыя буракі, гародніна і бабовыя. Для ўнутраных патрэбаў гадуюць птушак і рыбу. Дзейнічаюць таксама прамысловыя прадпрыемствы, гандаль, паслугі.

Да грамадзянскай вайны Скальбія прываблівала турыстаў дзякуючы блізкасьці рымска-бізантыйскіх руінаў Апамэі, сярэднявечных замкаў Калаат эль-Мадык і Абу Кубэйс ды ракі Нар эль-Барэд.

## Культура
 рок у Скальбіі дзейнічалі дзьве царквы: сьвятога Пятра і сьвятога Паўла — а таксама манастыр Усьпеньня Маці Божай.

## Крыніцы

Катэгорыя:Гарады Сырыі
Катэгорыя:Населеныя пункты раёну Скальбіі
Катэгорыя:Хрысьціянскія супольнасьці Сырыі
Катэгорыя:Грэцкае праваслаўе ў Сырыі
Першая ліга чэмпіянату Славеніі па футболе 2020—2021 гадоў

**Першая ліга 2020—2021 гадоў** — 30-ы розыгрыш Першай лігі, найвышэйшага футбольнага дывізіёну Славеніі, які праходзіў з 22 жніўня 2020 году па 22 траўня 2021 году. Чэмпіёнам упершыню ў сваёй гісторыі стала «Мура».

## Клюбы
У турніры бралі ўдзел дзесяць клюбаў, зь якіх восем былі найлепшымі паводле вынікаў папярэдняга сэзону, а два клюбы прасунуліся з Другой лігі — «Копэр» і «Горыца». Гэтыя клюбы замянілі «Трыглаў» і «Рудар».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Копэрам», які заняў дзявятае месца ў Першай лізе, і «Кркой», якая заняла другое месца ў Другой лізе. Перамогу па суме дзьвюх сустрэч здабыў «Копэр», і клюбы засталіся ў сваіх лігах.

**Першы матч**

**Матч у адказ**

## Вонкавыя спасылкі
* Афіцыйны сайт Першай лігі

Катэгорыя:Чэмпіянат Славеніі па футболе
Катэгорыя:2020 год у футболе
Катэгорыя:2021 год у футболе
Супэрліга чэмпіянату Швайцарыі па футболе 2021—2022 гадоў

**Супэрліга 2021—2022 гадоў** — 125-ы розыгрыш найвышэйшага футбольнага дывізіёну Швайцарыі, які праходзіў з 24 ліпеня 2021 году па 22 траўня 2022 году. Чэмпіёнам стаў «Цюрых», які тым самым здабыў свой 13-ы тытул у найвышэйшым дывізіёне.

## Клюбы
У турніры бралі ўдзел дзесяць клюбаў, зь якіх дзевяць былі найлепшымі паводле вынікаў папярэдняга сэзону (у тым ліку і пераможца пераходных матчаў «Сіён»), а «Грасгопэр» прасунуўся з Чэлендж-лігі, замяніўшы «Вадуц».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Люцэрнам», які заняў дзявятае месца ў Супэрлізе, і «Шафгаўзэнам», які заняў другое месца ў Чэлендж-лізе. Перамогу па суме дзьвюх сустрэч здабыў «Люцэрн», і клюбы засталіся ў сваіх лігах.

**Першы матч**

**Матч у адказ**

## Вонкавыя спасылкі
* Афіцыйны сайт Швайцарскай футбольнай лігі

Катэгорыя:Чэмпіянат Швайцарыі па футболе
Катэгорыя:2021 год у футболе
Катэгорыя:2022 год у футболе
Хадэйда

**Хадэйда** () — чацьвертае паводле велічыні места Емэну, сталіца аднайменнай мугафазы. Найважнейшы порт краіны на Чырвоным моры. Насельніцтва — 735 000 чалавек (2023).

## Мінуўшчына
Першыя пісьмовыя згадкі пра Хадэйду датаваныя 1454—1455 рокамі.

У XIX стагодзьдзі тут дзейнічаў вялікі нявольніцкі рынак, дзе гандлявалі рабамі з Ароміі (цяпер у Этыёпіі. У сярэдзіне XIX стагодзьдзя асманы заснавалі тут марскі порт.

У часе  Хадэйду ненадоўга занялі саудаўскія войскі.

У 1961 року пажар зьнішчыў значную частку места. Ейны порт быў адноўлены з савецкай дапамогай. Была пракладзеная шаша да Саны. У 1970—1980-х роках у месьце разьмяшчалася база савецкага вайсковага флёту.

## Эканоміка
Разьмяшчэньне Эль-Хадэйды на беразе Чырвонага мора робіць яе значным портам, адкуль імпартуецца кава, бавоўна, фінікі і шкуры.  року ¾ гуманітарных і камэрцыйных грузаў траплялі ў Емэн праў порт Хадэйды.

Працуюць краўцы баваўнянага адзеньня.

## Крыніцы

Катэгорыя:Населеныя пункты Хадэйды
Катэгорыя:Гарады-порты Арабійскага паўвостраву
Катэгорыя:Гарады-порты Чырвонага мора
Мужчынская зборная Чэхіі па баскетболе

**Мужчынская зборная Чэхіі па баскетболе** — нацыянальная каманда, якая прадстаўляе Чэхію на міжнародных баскетбольных турнірах. Кіруецца Чэскай баскетбольнай фэдэрацыяй.

## Гісторыя
У 1993 годзе пасьля разводу Чэхаславаччыны афіцыйна паўстала зборная Чэхіі. Свой першы міжнародны матч каманда згуляў 30 траўня 1993 году супраць зборнай Славеніі. Пасьля некалькіх няўдалых спробаў кваліфікацыі на чэмпіянат Эўропы 1993, 1995 і 1997 гадоў Чэхія нарэшце здабыла месца на фінальны турнір Эўрабаскету ў першы раз пасьля падзелу Чэхаславаччыны на чэмпіянат Эўропы 1999 году. Зборная пачала няблага, выйграўшы два першыя матчы папярэдняга раўнду супраць зборных Летувы і Грэцыі, перш чым прайграла зборнай Нямеччыны ў апошняй гульні групавога турніру. На другім этапе зборная зазнала тры паразы і выбыла з турніру. Чэскі баскетбаліст Лубаш Бартань стаў другім найлепшым бамбардзірам турніру зь сярэднім паказьнікам 18,7 пунктаў за гульню. У 2000-я гады зборная толькі раз кваліфікавалася на чэмпіянат Эўропы, заняўшы ў 2007 годзе на 15-м радку.

Наступны раз зборная Чэхіі адабралася на чэмпіянат Эўропы 2013 году. У сваёй першай гульні на турніры чэхі ў жорсткай барацьбе саступілі гаспадарам з зборнай Славеніі зь лікам 60:62. Дзякуючы Яну Вэсэламу, які назьбіраў 23 пункты, чэхі перамаглі зборную Польшчы зь лікам 68:69. Пасьля такой перамогі баскетбалісты былі цалкам разьбітыя будучымі чэмпіёнамі зборнай Гішпаніі зь лікам 60:39. Перамога над зборнай Грузіі не дала мажлівасьць зборнай выйсьці з групы. Каманда ўзяла ўдзел у наступным чэмпіянаце Эўропы 2015 году, трапіўшы ў групу D. Зборная лёгка перамагла зборныя Эстоніі і Ўкраіны, а высілкі лідэраў чэскай каманды Томаша Сатаранскага і Яна Вэсэлага не хапіла ў матчы супраць зборнай Латвіі. Латышы перамаглі зь лікам 66:72. У апошніх матчах зборная перамагла зборную Бэльгіі, але зазнала паразу ад зборнай Летувы. Гэтага хапіла, каб трапіць у плэй-оф, дзе чэхі выбілі зборную Харватыі з 1/8 фіналу. Каманда ўпершыню па як прадстаўнік адной Чэхіі дакрочыла да чвэрцьфіналу турніру, аднак там іх перамагла зборная Сэрбіі. Чэмпіянат Эўропы 2017 году скончыўся для каманда правалам, бо зборная адолела толькі зборную Румыніі і зазнала паразы ў чатырох астатніх матчах.

Зборная няблага выступіла на сваім першым чэмпіянаце сьвету 2019 году, цягам якога сэнсацыйна перамагла зборную Бразыліі зь лікам 71:93. У чвэрцьфінале эўрапейкая дружына саступіла зборнай Аўстраліі. Пазьней каманда дэбютавала на летніх Алімпійскіх гульнях 2020 году, а чэмпіянат Эўропы 2022 году зноў згуляла няўдала. Каманда была сярод арганізатараў турніру. У матчы 1/8 фіналу чэхі былі выбітыя зборнай Грэцыі.

## Крыніцы

## Вонкавыя спасылкі
* Афіцыйны сайт

Чэхія
Баскетбол
Катэгорыя:Чэскі баскетбол
Энтані Гордан

**Энтані Гордан** (;  24 лютага 2001 году) — ангельскі футбаліст, нападнік клюбу «Ньюкасл Юнайтэд» і нацыянальнай зборнай Ангельшчыны. Вядомы сваім хуткастнымі здольнасьцямі, галявымі навычкамі і дрыблінгам.

## Кар’ера
### Клюбная
Займаўся ў акадэміях «Лівэрпулу» і «Эвэртану». Дэбютаваў у складзе апошняй з памянёных камандаў 6 сьнежня 2017 году ў матчы Лігі Эўропы супраць кіпрскага «Апалёну». 18 студзеня 2020 году Гордан дэбютаваў у Прэм’ер-лізе, выйшаўшы на замену ў матчы супраць «Ўэст Гэм Юнайтэд» (1:1). Пачаў часьцей гуляць у складзе клюбу з сэзону 2021—2022 гадоў. Свой першы гол у ангельскім першынстве забіў 2 студзеня 2022 году ў матчы супраць «Брайтан энд Гоўв Альбіёну». У траўні быў названы найлепшым маладым гульцом году каманды з боку прыхільнікам клюбу. Падчас летняга трансфэрнага вакна 2022 году яго зьвязвалі з «Чэлсі». Падчас студзеньскага трансфэрнага вакна Sky Sports паведамляла, што Гордан не зьявіўся на трэнаваньне, каб прымусіць кіраўніцтва каманды даць дазвол на ягоны пераход у «Ньюкасл Юнайтэд».

29 студзеня 2023 году Гордан прыяднаўся да «Ньюкасл Юнайтэд» згодна з доўгатэрміновай дамовай. Сума трансфэру, як паведамляла BBC Sport, першапачаткова складала 40 мільёнаў фунтаў стэрлінгаў з патэнцыйным бонусам. У новай дружыне запачаткаваў кар’еру 4 лютага, выйшаўшы на замену на 69-й хвіліне ў хатнім нічыйным матчы супраць «Ўэст Гэм Юнайтэд» (1:1).

### Міжнародная
У складзе нацыянальнай зборнай Ангельшчыны дэбютаваў 23 сакавіка 2024 году ў таварыскім матчы супраць зборнай Бразыліі. Быў абраны ў склад зборнай на чэмпіянат Эўропы 2024 году. Першым голам у складзе нацыянальнай каманды адзначыўся 17 лістапада таго ж году ў матчы супраць зборнай Ірляндыі.

## Крыніцы

## Вонкавыя спасылкі
* 
* 
* 

Катэгорыя:Ангельскія футбалісты
Ліга 1 чэмпіянату Румыніі па футболе 2021—2022 гадоў

**Ліга 1 2021—2022 гадоў** — 104-ы розыгрыш найвышэйшага футбольнага дывізіёну Румыніі, які праходзіў з 15 ліпеня 2021 году па 23 траўня 2022 году. Чэмпіёнам пяты раз запар стаў ЧФР, які тым самым здабыў свой восьмы тытул у найвышэйшым дывізіёне.

## Клюбы
У турніры бралі ўдзел 16 клюбаў, зь якіх 13 былі найлепшымі паводле вынікаў папярэдняга сэзону, а тры клюбы прасунуліся зь Лігі 2 — «У Краёва», «Рапід» і «Міявэні». Гэтыя клюбы замянілі «Гэрманштат», «Астру» і «Палітэхніку». Таксама ў чэрвені 2021 году аб’ядналіся «Вііторул» зь Лігі 1 і «Фарул» зь Лігі 2: «Фарул» атрымаў месца «Вііторула» ў Лізе 1.

## Рэгулярны сэзон
### Табліца


### Вынікі гульняў

## Чэмпіёнская група

## Група на паніжэньне

### Вынікі гульняў

## Плэй-оф за Лігу канфэрэнцыяў
Звычайна ў плэй-оф дзьве найлепшыя каманды раўнду на паніжэньне гуляюць у паўфінале, а пераможца гуляе ў фінале з найлепшай камандай чэмпіёнскага раўнду, якая яшчэ не кваліфікавалася ў эўракубкі. Аднак «Сэпсі», які заняў сёмае месца ў Лізе 1, кваліфікаваўся ў Лігу канфэрэнцыяў як пераможца Кубка Румыніі, таму паўфінал не гулялі. Пераможца фіналу здабыў кваліфікацыю ў другі кваліфікацыйны раўнд Лігі канфэрэнцыяў.

**Фінал**

## Пераходныя матчы
Па заканчэньні сэзону прайшлі пераходныя матчы, дзе «Кіндыя» і «Дынама», якія занялі адпаведна 13-е і 14-е месцы ў Лізе 1, супрацьстаялі «Унівэрсытаці» з Клуж-Напокі і «Канкордыі», якія занялі адпаведна трэцяе і пятае месцы ў Лізе 2. Перамогу па суме дзьвюх сустрэч здабылі «Кіндыя», якая захавала месца ў Лізе 1, і «Унівэрсытаця», якая павысілася. «Дынама» ж адправілася ў Лігу 2.

## Вонкавыя спасылкі
* Афіцыйны сайт Прафэсійнай футбольнай лігі

Катэгорыя:Чэмпіянат Румыніі па футболе
Катэгорыя:2021 год у футболе
Катэгорыя:2022 год у футболе
Мар’ямпаль (неадназначнасьць)

Назву **Мар’я́мпаль** маюць:

## Населеныя пункты
### [[Беларусь]]
* Мар’ямпаль — былая вёска ў Тураўскім раёне Гомельскай вобласьці

### [[Летува]]
* Мар’ямпаль — горад, адміністрацыйны цэнтар Мар’ямпальскага павету

## Глядзіце таксама
* Марыямпаль
* Ямпаль
Рапа

**Рапа́** — высокаканцэнтраваная саляная рашчына. У прыродзе сустракаецца ў затоках ліманаў (бухтаў), а таксама ў саляных і штучных азёрах. Паводле хімічнага складу вылучаюць карбанатную, сульфатную і хлярыдную рапы. Канцэнтрацыя соляў у рапе можа дасягаць 300—370 г/л і вагацца ў залежнасьці ад гідрамэтэаралягічных умоваў. Калі рашчына дасягае насычэньня, то можа выдзяляць мінэралы. Рапа выкарыстоўваецца ў прамысловых і лекавых мэтах.

## Літаратура
* 

Катэгорыя:Мінэральныя воды
Катэгорыя:Прамысловыя мінэралы
Катэгорыя:Солі
Катэгорыя:Ахаладжальныя рэчывы
Першы дывізіён А чэмпіянату Бэльгіі па футболе 2021—2022 гадоў

**Першы дывізіён А 2021—2022 гадоў** — 119-ы розыгрыш найвышэйшага футбольнага дывізіёну Бэльгіі, які праходзіў з 23 ліпеня 2021 году па 22 траўня 2022 году. Першым пасьля рэгулярнага сэзону быў «Юніён Сэн-Жыль», аднак па выніках чэмпіёнскага плэй-оф чэмпіёнам стаў «Бруге», які тым самым здабыў свой 18-ы тытул у найвышэйшым дывізіёне.

## Клюбы
У турніры бралі ўдзел 18 клюбаў, зь якіх 16 былі найлепшымі паводле вынікаў папярэдняга сэзону, а два клюбы прасунуліся зь Першага дывізіёну Б — «Юніён Сэн-Жыль» і «Сэрэн». Гэтыя клюбы замянілі «Ваасьлянд Бэвэрэн» і «Мускрон».

## Рэгулярны сэзон
### Табліца


### Вынікі гульняў

## Плэй-оф

### Плэй-оф I

### Плэй-оф II

### Пераходныя матчы
Па заканчэньні рэгулярнага сэзону прайшлі пераходныя матчы паміж «Сэрэнам», які заняў 17-е месца ў Першым дывізіёне А, і РВДМ, які заняў другое месца ў Першым дывізіёне Б. Перамогу па суме дзьвюх сустрэч здабыў «Сэрэн», і клюбы засталіся ў сваіх лігах.

**Першы матч**

**Матч у адказ**

## Вонкавыя спасылкі
* Афіцыйны сайт Про Лігі

Катэгорыя:Чэмпіянат Бэльгіі па футболе
Катэгорыя:2021 год у футболе
Катэгорыя:2022 год у футболе
Супэрліга чэмпіянату Швайцарыі па футболе 2020—2021 гадоў

**Супэрліга 2020—2021 гадоў** — 124-ы розыгрыш найвышэйшага футбольнага дывізіёну Швайцарыі, які праходзіў з 19 верасьня 2020 году па 21 траўня 2021 году. Чэмпіёнам чацьвёрты раз запар стаў «Янг Бойз», які тым самым здабыў свой 15-ы тытул у найвышэйшым дывізіёне.

## Клюбы
У турніры бралі ўдзел дзесяць клюбаў, зь якіх восем былі найлепшымі паводле вынікаў папярэдняга сэзону, а два клюбы прасунуліся з Чэлендж-лігі — «Лязана» і «Вадуц». Гэтыя клюбы замянілі «Тун» і «Нэўшатэль Ксамакс».

## Табліца


## Вынікі гульняў

## Пераходныя матчы
Па заканчэньні сэзону прайшлі пераходныя матчы паміж «Сіёнам», які заняў дзявятае месца ў Супэрлізе, і «Тунам», які заняў другое месца ў Чэлендж-лізе. Перамогу па суме дзьвюх сустрэч здабыў «Сіён», і клюбы засталіся ў сваіх лігах.

**Першы матч**

**Матч у адказ**

## Вонкавыя спасылкі
* Афіцыйны сайт Швайцарскай футбольнай лігі

Катэгорыя:Чэмпіянат Швайцарыі па футболе
Катэгорыя:2020 год у футболе
Катэгорыя:2021 год у футболе
Морган Гібс-Ўайт

**Морган Гібс-Ўайт** (;  27 студзеня 2000 году) — ангельскі футбаліст, атакуючы паўабаронца клюбу «Нотынггэм Форэст» і нацыянальнай зборнай Ангельшчыны.

## Кар’ера
### Клюбная
Прайшоў праз акадэмію «Ўулвэргэмптан Ўандэрэрз», далучыўшыся да яе ў веку 8 гадоў. Дэбютаваў у першай камандзе 7 студзені 2017 ў 16-гадовым веку, зьявіўшыся на замену на 62-й хвіліне замест Джо Мэйсана ў матчы Кубка Ангельшчыны супраць «Сток Сіці». Ужо ў наступным месяцы згуляў першы матч у Чэмпіёншыпе ў хатнім матчы супраць «Ўіган Атлетыку». У студзені 2018 году было абвешчана, што Гібс-Ўайт склаў з клюбам новы кантракт, паводле якога ён мусіць заставацца ў клюбе да лета 2022 году. У сэзоне 2018—2019 гадоў замацаваўся ў складзе каманды, гэта пры тым, што «Ўулвэргэмптан Ўандэрэрз» у гэтым сэзоне спаборнічаў у Прэм’ер-лізе. У наступным сэзоне зьяўляўся на полі ўжо менш.

Сэзоны 2020—2021 гадоў быў у арэндзе ў «Сўонсі Сіці», а ў наступным годзе таксама на правах арэнды далучыўся да «Шэфілд Юнайтэду». 19 жніўня 2022 году Гібс-Ўайт падпісаў пяцігадовы кантракт з «Нотынггэм Форэст» за рэкордную трансфэрную суму ў памеры 25 мільёнаў фунтаў стэрлінгаў з патэнцыйнымі 17 мільёнамі фунтаў стэрлінгаў у якасьці дадаткаў. Цягам сэзону Прэм’ер-лігі 2023—2024 гадоў гулец зрабіў дзесяць галявых перадачаў і забіў пяць галоў, у тым ліку пераможны гол у хатнім матчы супраць «Манчэстэр Юнайтэд».

### Міжнародная
29 жніўня 2024 году Гібс-Ўайт быў выкліканы ў нацыянальную зборную Ангельшчыны часовым галоўным трэнэрам Лі Карсьлі дзеля ўдзелу ў матчах Лігі нацыяў супраць зборных Ірляндыі і Фінляндыі. Запачаткаваў кар’еру ў асноўным складзе зборнай 7 верасьня, выйшаўшы з лаўкі на 76-й хвіліне ў пераможным матчы супраць зборнай Ірляндыі зь лікам 2:0.

## Крыніцы

## Вонкавыя спасылкі
* 
* 
* 

Катэгорыя:Ангельскія футбалісты
Малё Гюсто

**Малё Гюсто** (;  19 траўня 2003 году) — францускі футбаліст, правы абаронца ангельскага клюбу «Чэлсі» і нацыянальнай зборнай Францыі.

## Кар’ера
### Клюбная
Гюсто ёсьць часткай таго ж пакаленьня, што і Фляран да Сыльва, Яя Сумарэ і Раян Шэркі. Свой першы прафэсійны кантракт падпісаў зь ліёнскім «Алімпікам» у сьнежні 2020 году. На той момант ён ужо некалькі разоў зьяўляўся ў заяўцы каманды на гульні Лігі 1, калі дружына кіраваў Рудзі Гарсія, аднак гулец больш гуляў у моладзевай лізе і ў ніжэйшых лігах у складзе другой каманды клюбу. Дэбютаваў за «Алімпік» 24 студзеня 2021 году, замяніўшы Бруну Гімарайнса на 90-й хвіліне выязнога пераможнага матчу супраць «Сэнт-Эт’ену». 29 студзеня 2023 году «Чэлсі» абвесьціў аб падпісаньні з Гюсто дамовы да 2030 году. «Алімпік» паведаміў, што сума трансфэру складзе 30 мільёнаў эўра з 5 мільёнамі эўра ў яксьці дадатку.

### Міжнародная
9 кастрычніка 2023 году Гюсто атрымаў свой першы выклік да складу зборнай Францыі на матчы супраць зборных Нідэрляндаў і Шатляндыі, замяніўшы траўмаванага Жуля Кундэ. 13 кастрычніка 2023 году дэбютаваў у матчы адборачнага турніру чэмпіянату Эўропы супраць зборнай Нідэрляндаў, выйшаўшы з лаўкі на 80-й хвіліне.

## Дасягненьні
**«Чэлсі»**:
* Пераможца Лігі канфэрэнцыяў: 2025
* Пераможца клюбнага чэмпіянату сьвету: 2025

## Крыніцы

## Вонкавыя спасылкі
* 
* 
* 

Катэгорыя:Францускія футбалісты
Калам Гадсан-Адоі

**Калам Гадсан-Адоі** (;  7 лістапада 2000 году) — ангельскі футбаліст, нападнік клюбу «Нотынггэм Форэст».

## Кар’ера
### Клюбная
Выхаванец акадэміі «Чэлсі». 20 сьнежня 2017 году Гадсан-Адоі ўпершыню зьявіўся ў заяўцы каманды на матч Кубка лігі супраць «Борнмуту», але на полі не зьявіўся. 28 студзеня 2018 году дэбютаваў у складзе каманды ў матчы Кубка Ангельшчыны ў матчы супраць «Ньюкасл Юнайтэд». Пасьля ўражлівай падрыхтоўкі да сэзону 2018—2019 гадоў пад кіраўніцтвам нядаўна прызначанага Маўрыцыё Сары было абвешчана, што Гадсан-Адоі застанецца ў асноўнай камандзе «Чэлсі» на наступную кампанію. Цягам сэзону нападнік гуляў у кубках як Ангельшчыны, гэтак і эўрапейскіх. Запачаткаваў кар’еру ў Прэм’ер-лізе, зьявіўшыся 3 красавіка ў матчы супраць «Брайтан энд Гоўв Альбіёну».

Мюнхэнская «Баварыя» жадала прыдбаць Гадсана-Адоі, але «Чэлсі» адхіліў прапанову ў 22,5 мільёны фунтаў стэрлінгаў. Тым часам футбаліст ужо пачаў атрымліваць больш гульнёвага часу. Свой першы гол забіў 11 студзеня 2020 году, улучыўшы гол у браму «Бэрнлі». Пасьля замены трэнэра на Томаса Тухэля, Гадсан-Адоі пачаў гуляць яшчэ больш рэгулярна. 30 жніўня 2022 году на правах сэзоннай арэнды перайшоў у «Баер». 1 верасьня 2023 году Гадсан-Адоі падпісаў трохгадовы кантракт з «Нотынггэм Форэст». Сума трансфэру, як паведамляецца, склала 3 мільёны фунтаў стэрлінгаў з патэнцыяльнымі 2 мільёнамі фунтаў стэрлінгаў у выглядзе дадатковых сродкаў. Першым голам адзначыўся 18 верасьня супраць «Бэрнлі».

### Міжнародная
18 сакавіка 2019 году ўпершыню быў выкліканы ў нацыянальную зборную Ангельшчыны на матчы супраць зборных Чэхіі і Чарнагорыі. 22 сакавіка згуляў у матчы адборачнага турніру да чэмпіянату Эўропы супраць зборнай Чэхіі.

## Дасягненьні
**«Чэлсі»**:
* Пераможца Лігі чэмпіёнаў: 2021
* Уладальнік Супэркубка Эўропы: 2021
* Пераможца клюбнага чэмпіянату сьвету: 2021

## Крыніцы

## Вонкавыя спасылкі
* 
* 
* 

Катэгорыя:Ангельскія футбалісты
Мужчынская зборная Аўстрыі па гандболе

**Мужчынская збо́рная Аўстрыі па гандбо́ле** — мужчынская нацыянальная зборная Аўстрыі, якая прадстаўляе дзяржаву на міжнародных спаборніцтвах па гандболе. Склад каманды вызначае Аўстрыйскі гандбольны зьвяз.

## Вонкавыя спасылкі
* Афіцыйная бачына 
* Профіль  на бачыне IHF

Аўстрыя
Гандбол
Катэгорыя:Аўстрыйскі гандбол
Мужчынская зборная Бразыліі па гандболе

**Мужчы́нская збо́рная Бразы́ліі па гандбо́ле** — мужчынская нацыянальная зборная Бразыліі, якая прадстаўляе дзяржаву на міжнародных спаборніцтвах па гандболе. Склад каманды вызначае Бразыльская канфэдэрацыя гандболу.

## Вонкавыя спасылкі
* Афіцыйная бачына 
* Профіль  на бачыне IHF

Бразылія
Гандбол
Катэгорыя:Бразыльскі гандбол
Мужчынская зборная Швайцарыі па гандболе

**Мужчы́нская збо́рная Швайца́рыі па гандбо́ле** — мужчынская нацыянальная зборная Швайцарыі, якая прадстаўляе дзяржаву на міжнародных спаборніцтвах па гандболе. Склад каманды вызначае Швайцарская гандбольная фэдэрацыя.

## Вонкавыя спасылкі
* Афіцыйная бачына 
* Профіль  на бачыне IHF

Швайцарыя
Гандбол
Катэгорыя:Швайцарскі гандбол
Мілят

**Мілят**, **Мілёт** — мужчынскае імя і вытворнае ад яго прозьвішча. 

## Паходжаньне

Мэлёт або Мілёт (Melot, Millot, Milliot) — імя германскага паходжаньня. Іменная аснова -міл- (-мел-) (імёны ліцьвінаў Мілейка, Мельвід, Мільконт; германскія імёны Milleke, Melvid, Milgunt) паходзіць ад гоцкага mildeis 'мяккі, прыязны', а аснова -ют- (-ят-) (імёны ліцьвінаў Ютэль, Даўят, Карыят; германскія імёны Jutilo, Dowyatt, Cariatto) — ад гоцкага iuþa, старагерманскага joþ 'дзіцё, народзінец, нашчадак'.

Германскае паходжаньне імя Мілёта сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

У Ноўгарадзе бытавала імя Мілята.

Варыянты імя ў гістарычных крыніцах: *homines… Myloth* (9 кастрычніка 1486 году); *[[Эйшышкі|еишишчане]]… з братьею своею, Анъдреем Милятовичомъ* (1524 год); *бояринъ еишисский на имя Амъброс Милятовичъ… отцу его Миляту* (19 верасьня 1525 году); *Амъброс Милятовичъ*; *Омъброс Милятовичъ* (1528 год); *Мелюто* (1537—1538 гады); *Marianna Milot* (1825 год).

## Носьбіты
* Амброс Мілятавіч — эйшыскі баярын, які ўпамінаецца ў лісьце 1525 году і ў попісе войска Вялікага Княства Літоўскага 1528 году
* Амброс Мілятавіч — ляпунскі баярын, які ўпамінаецца ў попісе войска ВКЛ 1528 году

## Глядзіце таксама
* Міл
* Ят

## Крыніцы

Катэгорыя:Мужчынскія імёны
Першы дывізіён А чэмпіянату Бэльгіі па футболе 2019—2020 гадоў

**Першы дывізіён А 2019—2020 гадоў** — 117-ы розыгрыш найвышэйшага футбольнага дывізіёну Бэльгіі. Сэзон пачаўся 26 ліпеня 2019 году, апошнія матчы прайшлі 7 сакавіка 2020 году, пасьля чаго розыгрыш спынілі ў зьвязку з пандэміяй каранавірусу.

15 траўня 2020 году Про Ліга прыняла рашэньне пра завяршэньне турніру. Чэмпіёнам прызналі «Бруге», які тым самым здабыў свой 16-ы тытул у найвышэйшым дывізіёне. «Ваасьлянд Бэвэрэн», які на час спыненьня турніру быў на апошнім месцы, мусіў выбываць у Першы дывізіён Б, але пасьля судовых разбіральніцтваў Про Ліга прагаласавала за пашырэньне ліку ўдзельнікаў у наступным сэзоне з 16 да 18 і пакінула «Ваасьлянд Бэвэрэн» у Першым дывізіёне А.

## Клюбы
У турніры бралі ўдзел 16 клюбаў, зь якіх 15 былі найлепшымі паводле вынікаў папярэдняга сэзону, а «Мэхэлен» прасунуўся зь Першага дывізіёну Б, замяніўшы «Лёкерэн».

## Рэгулярны сэзон
### Табліца


### Вынікі гульняў

## Вонкавыя спасылкі
* Афіцыйны сайт Про Лігі

Катэгорыя:Чэмпіянат Бэльгіі па футболе
Катэгорыя:2019 год у футболе
Катэгорыя:2020 год у футболе
FolCore

**FolCore**&nbsp;— беларускі фолк-мэтал гурт, створаны ў лютым 2012 году ў Менску.

## Дыскаграфія
### Альбомы
* *Haeresis* (2017)&nbsp;— альбом прысьвечаны пошуку чалавекам самога сябе, па-за рэлігіяю ці ідэалёгіяю да сапраўднае свабоды.

## Удзельнікі
* Аляксандар Ярмак (барабаны)
* Аляксандар Піліпенка (гітара, бас-гітара) 
* Уладзімер Асьцякоў (валынка)
* Іван Савыгін (гітара)
* Павел Котаў (вакал, гітара) 
* Алена Карабейнік (вакал)

### Былыя ўдзельнікі
* Эльвіра Сьцельмашчук (вакал)

## Заўвагі

## Крыніцы

## Вонкавыя спасылкі
* 

  

Катэгорыя:Музычныя гурты, якія зьявіліся ў 2012 годзе
Катэгорыя:Музычныя гурты, якія зьявіліся ў 2014 годзе
Катэгорыя:Беларускія музычныя гурты
Мужчынская зборная Каба-Вэрдэ па гандболе

**Мужчы́нская збо́рная Ка́ба-Вэ́рдэ па гандбо́ле** — мужчынская нацыянальная зборная Каба-Вэрдэ, якая прадстаўляе дзяржаву на міжнародных спаборніцтвах па гандболе. Склад каманды вызначае Каба-вэрдыянская фэдэрацыя гандболу.

## Вонкавыя спасылкі
* Профіль  на бачыне IHF

Каба-Вэрдэ
Гандбол
Катэгорыя:Каба-вэрдыянскі гандбол
Першы дывізіён А чэмпіянату Бэльгіі па футболе 2020—2021 гадоў

**Першы дывізіён А 2020—2021 гадоў** — 118-ы розыгрыш найвышэйшага футбольнага дывізіёну Бэльгіі, які праходзіў з 8 жніўня 2020 году па 23 траўня 2021 году. Чэмпіёнам стаў «Бруге», які тым самым здабыў свой 17-ы тытул у найвышэйшым дывізіёне.

## Клюбы
У параўнаньні з папярэднім сэзонам лік удзельнікаў павялічылі з 16 да 18. У турніры бралі ўдзел усе 16 удзельнікаў папярэдняга сэзону, а два клюбы прасунуліся зь Першага дывізіёну Б — «Бээрсхот» і «Аўд-Гэвэрлі».

## Рэгулярны сэзон
### Табліца


### Вынікі гульняў

## Плэй-оф

### Плэй-оф I

### Плэй-оф II

### Пераходныя матчы
Па заканчэньні рэгулярнага сэзону прайшлі пераходныя матчы паміж «Ваасьляндам Бэвэрэнам», які заняў 17-е месца ў Першым дывізіёне А, і «Сэрэнам», які заняў другое месца ў Першым дывізіёне Б. Перамогу па суме дзьвюх сустрэч здабыў «Сэрэн» і павысіўся ў Першы дывізіён А, а «Ваасьлянд Бэвэрэн» адправіўся ў Першы дывізіён Б.

**Першы матч**

**Матч у адказ**

## Вонкавыя спасылкі
* Афіцыйны сайт Про Лігі

Катэгорыя:Чэмпіянат Бэльгіі па футболе
Катэгорыя:2020 год у футболе
Катэгорыя:2021 год у футболе
Ліга 1 чэмпіянату Румыніі па футболе 2020—2021 гадоў

**Ліга 1 2020—2021 гадоў** — 103-і розыгрыш найвышэйшага футбольнага дывізіёну Румыніі, які праходзіў з 21 жніўня 2020 году па 19 траўня 2021 году. Чэмпіёнам чацьвёрты раз запар стаў ЧФР, які тым самым здабыў свой сёмы тытул у найвышэйшым дывізіёне.

## Клюбы
У параўнаньні з папярэднім сэзонам колькасьць удзельнікаў павялічылі з 14 да 16. Да ліку ўсіх 14 удзельнікаў папярэдняга сэзону дадаліся УТА і «Арджэш», якія павысіліся зь Лігі 2.

## Рэгулярны сэзон
### Табліца


### Вынікі гульняў

## Чэмпіёнская група

## Група на паніжэньне

### Вынікі гульняў

## Плэй-оф за Лігу канфэрэнцыяў
У плэй-оф дзьве найлепшыя каманды раўнду на паніжэньне гуляюць у паўфінале, а пераможца гуляе ў фінале з найлепшай камандай чэмпіёнскага раўнду, якая яшчэ не кваліфікавалася ў эўракубкі. У паўфінал трапілі «Кіндыя» і «Вііторул», бо УТА і «Газ Мэтан» не атрымалі ліцэнзію на выступ у эўракубках.

Пераможца здабыў кваліфікацыю ў другі кваліфікацыйны раўнд Лігі канфэрэнцыяў.

**Паўфінал**

**Фінал**

## Пераходныя матчы
Па заканчэньні сэзону прайшлі пераходныя матчы, дзе «Валунтар» і «Гэрманштат», якія занялі адпаведна 13-е і 14-е месцы ў Лізе 1, супрацьстаялі «Міявэні» і «Дунэры», якія занялі адпаведна трэцяе і чацьвёртае месцы ў Лізе 2. Перамогу па суме дзьвюх сустрэч здабылі «Валунтар», які захаваў месца ў Лізе 1, і «Міявэні», які павысіўся. «Гэрманштат» жа адправіўся ў Лігу 2.

## Вонкавыя спасылкі
* Афіцыйны сайт Прафэсійнай футбольнай лігі

Катэгорыя:Чэмпіянат Румыніі па футболе
Катэгорыя:2020 год у футболе
Катэгорыя:2021 год у футболе
Масьцівіл

**Масьцівіл** (*Маствіл*) — мужчынскае імя і вытворнае ад яго прозьвішча **Моствіл**.

## Паходжаньне

Маста (Masto) і Віла (Wilo) — імёны германскага паходжаньня. Іменная аснова маст- (імёны ліцьвінаў Масьціла, Масьцін; германскія імёны Mastilo, Mastin) паходзіць ад гоцкага maists 'найбольшы' або стараверхненямецкага mast 'доўгая жэрдка', а аснова -віл- (імёны ліцьвінаў Вільбут, Вільгейда, Мунтвіл; германскія імёны Willebut, Williheid, Muntwil) — ад гоцкага wilja 'воля'.

Варыянты імя ў гістарычных крыніцах: *Онъдрушку Мостивиловичу Млишовъци данъники*; *Ондрушку Мостивиловичу а [[Эйкар|Еикаровичу]] пят чоловеков*; *Ондрушку Мостивиловича село… пану Ондрушку Моствиловичу у Клецкомъ повете село*; *Моствилу две семъици*; *Моствилу [[Шацейка|Жодеиковичу]] чоловекъ* (1440—1492 гады); *nos Andreas Mostyuilowicz haeres in Rudikouice* (17 ліпеня 1450 году); *Анъдрею, Мостивиловича сыну, 5 копъ с корчомъ вилькомирскихъ* (6 сакавіка 1488 году); *в бояр наших, въ Юря а в Богдана Маствиловичовъ* (14 кастрычніка 1502 году); *была за Воиткомъ Моствиловичомъ* (5 чэрвеня 1522 году); *Ян Моствилович*, *Кгабриал Моствилович… Миколаи Моствилович*, *Юшко Моствилович*, *Юшко Моствиловичъ* (1528 год); *Стась Неверовичъ Моствиловичъ* (1567 год); *Joannes Mostuilius, [[Ліцьвіны|Lituanus]]* (1590 год).

## Носьбіты
Маствілы-Галавачы і Моствілы (Маствілы) — літоўскія шляхецкія роды.

На гістарычнай Наваградчыне існуе вёска Масьцілавічы (Маствілавічы), на гістарычнай Ашмяншчыне — Маствілішкі.

## Глядзіце таксама
* Маста
* Віла

## Крыніцы

Катэгорыя:Мужчынскія імёны
Таліла

**Таліла** (*Талела*) — мужчынскае імя.

## Паходжаньне

Таліла, пазьней Тэлелі (Thalilo, Tellelli) — імя германскага паходжаньня. Іменная аснова тал- (дал-) (імёны ліцьвінаў Дальман, Талімунт, Талмут; германскія імёны Dalman, Talamund, Talmut) паходзіць ад гоцкага tals 'дасьціпны, руплівы' або ад германскага і стараангельскага deall 'славуты, ганарлівы'.

Варыянты імя ў гістарычных крыніцах: *светки… Микита Толиловичъ* (29 лютага 1499 году).

## Носьбіты
Таляловічы — літоўскі шляхецкі род.

## Крыніцы

Катэгорыя:Мужчынскія імёны